Publication: Magyar Közlöny
Issue: MK-2003-123 (Year: 2003, Number: 123)
Era: 1990-2004
Section: szóló 1999. évi XCV. törvény alapján mikro- és kisvállalkozásnak minõsülnek.
Paragraph Index: 1018

5. A pályázattal elnyerhetõ támogatás A rendelkezésre álló keret 90 millió forint. A támogatás formája: vissza nem térítendõ támogatás. Az egy pályázó által elnyerhetõ támogatás maximális összege a civil szervezetek, valamint a mikro- és kisvállalkozások [lásd 3/a), 3/b1) pont] számára nettó 2 millió forint, a nem mikro- és kisvállalkozásnak minõsülõ profitorientált szervezetek [lásd 3/b2) pont] számára nettó 6 millió forint. A Külügyminisztérium 2 millió forintot meghaladó támogatás esetén, indokolt esetben — a pályázó kérésére — a támogatási összeg 25%-át elõlegként tudja folyósítani utólagos elszámolás mellett. A pályázónak rendelkeznie kell az igényelt támogatási összeg minimum 15%-ának megfelelõ önerõvel, kivéve, ha az igényelt támogatás összege a 300 000 forintot nem haladja meg. A támogatás összege kizárólag akkor használható fel az egyes költségek után járó ÁFA kifizetésére, ha a támogatással fedezett tevékenységgel kapcsolatban a Kedvezményezett ÁFA levonására vagy visszaigénylésre nem jogosult. A támogatás összege nem használható fel más jellegû adó, illetve a megbízási díjakkal vagy honoráriumokkal kapcsolatban felmerülõ adók vagy járulékok megfizetésére. Már megvalósult projekt visszamenõleges támogatására nincs lehetõség.

Source: https://magyarkozlony.hu/hivatalos-lapok/c90dedba0313db79a28a636928fabfc745031098/dokumentumok/6485d589ad09a97142636b68fa21d686afd06366/letoltes